Par la defors vos convient ostagier;

Mais por itant que estes crestïens

Et que vous oi parler de Dieu del chiel

Et que si bel avés a moi plaidié,

Selonc mon sens vous vaudrai conseillier.

Ichi d’encoste, delés cest mur plenier,

A un fossé qui gastés est et viés;

Uns povres hom est iluec herbergiés

Qui porte buisce toute jor au marchié.
— Anonyme, « Moniage Guillaume. Seconde Rédaction. » (1180), p. 316